पिछले दो तीन दिनों से गर्मी पूरी शिद्दत के साथ लोगो को पसीने से तर कर रही है। 42 ° डिग्री C से ऊपर तापमान के बीच अत्यधिक उमस से लोगो का जीना मुहाल हो गया है। राहत पहुंचाने वाली लाइट भी अपेक्षित फायदा नही दे पा रही है। अघोषित कट व लोड बढ़ने पर होने वाले फॉल्ट ने भी मुसीबत बढ़ा दी है। एक तो लाइट कम आ रही है, ऊपर से लो वोल्टेज भी बड़ी परेशानी पैदा कर रहे है। गर्मी में राहत न मिलते देख अब सभी बारिश की दुआएं कर रहे है। मेरठ क्षेत्र में एक दो बार हल्की फुल्की बूंदाबांदी के अलावा बड़ी मात्रा में बारिश नही हो पाई है। एक दो दिन ज़रूर धूप ने बादलो के साथ लुकाछिपी का खेल खेला है। बढ़ती हुई गर्मी व उमस के बीच अब अब सभी लोगो की ज़ुबान पर एक ही बात है,अब तो बरस जाओ बदरा !